Slekten er beskrevet ut fra ett enkelt hunn-eksemplar. Denne er en liten (3,8 millimeter) hårmygg med forholdsvis brede vinger med årenett som er typisk for hårmygg, hodet er kort og bredt med utstående fasettøyne. Antennene er noe lengre enn hodets bredde og består av 14 rundede ledd. Munndelene later til å være noe reduserte. Thorax er forholdsvis smal, bakkroppen bred og spoleformet med to-leddete halevedheng (cerci). Beina er spinkle.